  Анжелика Тихонова корреспондент Удмуртиысь Кун Кенеше депутатъёсты быръёнъёсы одӥг мандатъем быръён округъёслэсь схемазэс юнматон сярысь пуктэтэз кутӥз элькун парламент азьвыл чакламтэ сессиын 9-тӥ тулыспалэ. Выль сямен «вандылон» понна куаразэс сётӥзы 62 калыкен быръемъёс, пумит — 0, возиськиз — 1. Со сярысь ивортэ «Удмуртия» агентстволэн корреспондентэз.  Одӥг мандатъем быръён округъёслэсь выль схемазэс кылдытон кулэ луиз 2016-тӥ арын 29-тӥ шуркынмонэ Кун Кенеш улослэн Кункатаз каткылыдтӥсь кенешысь депутатъёслэн лыдзы сярысь ужпумъя тупатонъёс пыртон сярысь элькун катэз кутэм бере. Соосты 90-ысь60-озь кулэстӥзы. Тупатонъёс 2017-тӥ арын 1-тӥ тулыспалысен кужымазы пыризы. Озьыен, Удмуртиысь Кун Кенеше быръёнъёсын 45 интые 30 быръён округъёс луозы. Кылсярысь, гуртъёсын быръён округъёсты 17-ысен11-озь кулэстӥзы, Ижкарын — 18-ысен12-озь. Иворъёсъя «Удмуртия» агентство схемалэн ӵектосэзъя выль быръён округъёслэн нырысь-валысь юнматэм гожъёсызъя суред дасяз. Удмуртиысь Кун Кенеше депутатъёсты быръён округъёслэн схемазы Удмуртиысь Кун Кенешлэсь выль ӧтчамзэ быръёнъёс туэ куарусёнэ ортчозы. Быръён нуналэз юнматон понна парламентарийёс 2-тӥысен 15-тӥ инвожоозь пленарной кенешонэ люкаськоно луозы. Удмуртиысь Кун Кенеше депутатъёсты быръёнъя Ижкарысь округъёслэн схемазы Тегъёс: Политика быръёнъёс Удмуртия КунКенеш Мерлык депутатъёс  